12.02.2018
Жәабранмза 12 рзы Аҧсны Аҳәынҭқарра Ахада Рауль Ҳаџьымба Урыстәылатәи Афедерациа Ахада Владимир Путин дидышшылеит апассаџьыртә ҳаирплан Ан-148 акаҳара иахҟьаны ауаа рҭахара инамаданы.
Ацҳамҭаҿы, ҷыдала, иҳәоуп:
«Ҳаҭыр зқәу Владимир Владимир-иҧа!
Аҧсны жәлари Аҧсны Аҳәынҭқарра анапхгареи рыхьӡала гәалсрыла сшәыдышшылоит, иара убас срыдышшылоит апассаџьыртә ҳаирплан Ан-148 акаҳара иахҟьаны иҭахаз рыуацәеи рҭынхацәеи.
Аҧсны лахьеиқәҵара дула ирыдыркылеит иҟалаз арыцҳара иахҟьаны ауаа рҭахара.
Абри аамҭа уадаҩ аан гәыла-ҧсыла ҳшәыдгылоуп, иҭахаз рыуацәеи рҭынхацәеи рхьаа рыцеиҩаҳшоит».